送方此山歸盤中
作者：黎廷瑞
朝代：宋

paragraphs: 渴不飲盜泉水，熱不棲惡木陰。
飛蚊營營蚋漫漫，掇拾餘醖搜殘斟。
祝融老子亦忘劇，于君大是相知音。
娛娛炎埃場，遺以清風林。
蒼藤老樹覆林磵，芸夫綸叟時相尋。
太虛茫茫納宇宙，雲來雲去初何心。
送君盤中居，且作盤中吟。
雙溪渡頭一笑去，落日孤舟秋水深。